REFERAT FAU-MØTE TIRSDAG 25.10.2022

Songdalen Ungdomsskole – personalrommet 1. etasje

Innkallingen gjelder: Tone Rø (10A), Jorunn Tryland (10B), Odd Bjørnestøl (10C), Åshild Bjerke Vestrheim (9A), Kamilla Steinsvåg (9B), Kristin Nygård Schau (9C), Sigrunn A F Edvardsen (8A), Vidar Salvesen (8C),

Fravær:

Rektor, Odd Bjørnestøl(10 C), Øyvind Onshus (8B),

Ingen vara stilte på møtet

Saksliste:

25/22: Konstituering av FAU og valg av leder og nestleder:

 **Vedtak: Tone Rø valgt til leder.  Ingen nestleder for skoleåret 2022/2023**

26/22: Innspill fra forrige møte: Skolevei, skoleball, skoletur og 17. mai, Mattemaraton

 **Vedtak:**

1. **8. klasse stiller til dugnad på 17. mai. Dette blir den nye tradisjonen etter pandemi og sammenslåing. FAU mener det er viktig å framsnakke 17. mai  og 17. mai komiteen. Skal vi ha 17. mai markering i bydelen så må det en dugnadsinnsats til.**
2. **FAU leder kontakter skolen for å få vite kontonr.  vi skal bruke til å overføre innsamlede penger til skoletur, skoleball og evt overskudd til sommeraktiviteter.**
3. **Skolevei: Rektor venter på svar på sin henvendelse. Økonomiplanen for kommunen legges fram i morgen. Det legges nok opp til stramme tider.**
4. **Mattemaraton: 8. og 9. klasse hører med foreldrene om de kan tenke seg å dra dette i gang. Viktig å ha en ildsjel som har tid og engasjement til å dra denne aktiviteten. FAU ser for seg 2 timer matematikk i grupper med hjelp av foreldre/pensjonister, så pizza . FAU leder undersøker hvem som har betalt for pizzaen tidligere.**

27/22: Info fra samling og møte i Komfug.

 Det ble informert fra Komfug møtet, hvor politibetjent Trommestad fra Arendal politidistrikt ble særlig nevnt. Han snakket om snitche kulturen blant unge. En alvorlig sak som krever tverfaglig samarbeid med alle instanser og roller for å få snudd.

Barnelegen på Barnas Hus fortalte om chatte funksjoner på snapchat, og andre sosiale medier, hvor det er folk som oppretter falsk profil, avtaler å møte små barn, gjerne under 13 år, midt på lyse dagen. De skal lage stilige bilder til sosiale medier. I dette møtet begås det sexuelle overgrep. Vanskelig å oppdage da bruker endrer profil hyppig.

Foreldre nettverk er viktig på skolene. Et godt og trygt foreldrenettverk kan bidra til å skape tryggere arena for barna og ungdommene.

28/22: Forslag til tema og dato for felles foreldremøte i februar/mars.

 **Vedtak: Felles foreldremøtet på SUS blir 07.03.2023**

**Tema; snitche kulturen i Kristiansand og foreldrenettverk**

**FAU ønsker å invitere politiet i kristiansand til å komme å fortelle om temaet, både på felles foreldremøtet og i hver klasse.**

29/22: Info fra rektor

* Studentperioden går fint med skoleovertakelse i uke 46
* Nye pulter og stoler til elevene
* Skolevei - se sak 26/22
* Det siger på med nye elever som vil begynne på SUS

30/22: Eventuelt:

1. Temperaturen i klasserom har vært målt til 19 grader og elevene fryser nå. De har fått beskjed om at temperaturen vil synke enda mer utover vinteren. FAU mener dette ikke er greit og ber skolen ha forsvarlig temperatur i klasserommene.
2. FAU ber klasse 10 C skaffe en vara som kan komme de gangene Odd ikke kan.
3. Er det mulig å få en klokke på veggen mot fotballbanene. De hører ikke ringeklokken. Mobiler er ikke tilgjengelig. FAU mener det ikke blir riktig å gi elevene anmerkning og fare for nedsatt orden og oppførsel fordi de har vært aktive på fotballbanen. Er det vakter der som kan rope dem inn så tidlig at de rekker å komme tidsnok til timen?
4. Foreldrenettverk er svært viktig å ha fokus på.
5. FAU ønsker å vite mer om rusproblematikk og om dette er utbredt på skolen.

Referent: Tone Rø, FAU leder SUS